LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 262**

**2022. gada 8. februārī**

Atklāta sēde, sākas plkst. 10.00, beidzas plkst. 10.44

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

*uzaicinātās personas par 1. darba kārtības jautājumu:*

* Iekšlietu ministrijas valsts sekretāra vietnieks **Vilnis Vītoliņš;**

*uzaicinātās personas par 2. darba kārtības jautājumu:*

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna;**
* Tieslietu ministrijas Nozaru politikas departamenta Kriminālsodu izpildes politikas nodaļas juriste **Laura Šileikiste;**

*uzaicinātās personas par 3. darba kārtības jautājumu:*

* Valsts robežsardzes Galvenās pārvaldes Juridiskās nodaļas priekšnieks **Jānis Voitehovičs;**

*uzaicinātās personas par 4. darba kārtības jautājumu:*

* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas vadītāja – departamenta direktora vietniece **Dina Buse**;
* Finanšu tirgus politikas departamenta Kredītiestāžu un maksājumu pakalpojumu politikas nodaļas jurists **Kristaps Ziediņš**;
* Iekšlietu ministrijas Informācijas centra Noziedzīgu nodarījumu uzskaites nodaļas priekšniece **Sarmīte Klementjeva**;
* Finanšu nozares asociācijas padomniece **Laima Letiņa**;
* Pilsonības un migrācijas lietu pārvaldes Personu datu apstrādes departamenta direktore **Svetlana Biseniece**;
* Pilsonības un migrācijas lietu pārvaldes Personu datu apstrādes departamenta Elektronisko pakalpojumu administrēšanas nodaļas vadītāja **Liene Lasmane;**
* Valsts ieņēmumu dienestaPersonālvadības pārvaldesPersonāla apkalpošanas daļas vadītāja vietnieks **Artis Gudļevskis;**
* Finanšu izlūkošanas dienesta pārstāve **Dace Vītola;**
* Uzņēmumu reģistra vadītāja **Guna Paidere –** aicināta.
* Vides aizsardzības un reģionālās attīstības ministrijas pārstāvji – aicināti.

**citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede, Māris Veinalds un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Grozījumi Aizturēto personu turēšanas kārtības likumā (1260/Lp13) 3. lasījums.**
2. **Grozījumi Apcietinājumā turēšanas kārtības likumā (1312/Lp13) 1. lasījums.**
3. **Grozījumi Valsts robežsardzes likumā” (1162/Lp13) 3. lasījums.**
4. **Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (1324/Lp13) 1. lasījums.**

J. Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību.

**1**. **Grozījumi Aizturēto personu turēšanas kārtības likumā (1260/Lp13) 3. lasījums.**

J. Rancāns ziņo, ka likumprojektam nav iesniegti priekšlikumi.

Aicina likumprojektu atbalstīt trešajā galīgajā lasījumā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

- atbalstīt likumprojektu **“Grozījumi Aizturēto personu turēšanas kārtības likumā”** **(Nr.1260/Lp13)** un virzīt to izskatīšanai Saeimas sēdē trešajā lasījumā.

**2. Grozījumi Apcietinājumā turēšanas kārtības likumā (1312/Lp13) 1. lasījums.**

J. Rancāns informē, ka izskatāms ir jauns likumprojekts. Dod vārdu Tieslietu ministrijai komentāram.

K. Ķipēna izklāsta nepieciešamību pēc šādiem grozījumiem. Likumprojektā ir vairākas būtiskas daļas viena no tām ir saistīta ar procesa virzītāja, atbilstoši Kriminālprocesa 271. pantā, dotajām tiesībām noteikt saziņas un tikšanās ierobežojumus apcietinātajam, likumprojektā ir pateikts, ka šie ierobežojumi tiek īstenoti izmeklēšanas cietumā gan attiecībā uz apcienāto izvietošanu, gan apcietināto saziņu ar citām personām. Nākamais bloks ir regulējums attiecībā uz apcietināto tiesībām, atrodoties cietuma medicīnas daļā, vai Latvijas cietuma slimnīcā. Nākamajā blokā tiek runāts par apcietināto telefonsarunām un video saziņu nosacījumiem. Pēcāk ir bloks par apcietināto naudas apriti, par apcietināto nodrošināšanu ar apģērbu un apaviem, regulējums saistībā ar izmeklēšanas cietuma veikalu darbību. Attiecīgi pēdējais bloks tiek nosaukts, kā redakcionāli precizējumi - nepieciešams salāgot likumā lietotos jēdzienus ar citos normatīvos aktos lietotajiem.

L. Millere konceptuāli atbalsta pirmajam lasījumam. Uzsver to, ka priekšlikumu termiņš nepieciešams divas nedēļas. Nepieciešama diskusija par atsevišķu grozījumu lietderību un citu problemātiku.

K. Ķipēna akcentē, ka ir ieplānota vēl viena cita iniciatīva, saistībā ar citu tēmu, kuru vēlētos iesniegt šajā likumprojektā. Attiecīgi tam, nepieciešamais priekšlikuma termiņš būtu viens mēnesis.

*Saeimas Juridiskais birojs piekrīt priekšlikumu iesniegšanas termiņam.*

J. Rancāns uzsver, ka likumdevējam nepārtraukti ir jāuzlabo regulējums, tas ir būtiski, tāpēc aicina deputātus atbalstīt šo likumprojektu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Komisija* ***atbalsta*** *likumprojekta virzību 1.lasījumam.*

**LĒMUMS:**

- konceptuāli atbalstīt likumprojektu **“Grozījumi Apcietinājumā turēšanas kārtības likumā”** **(Nr. 1312/Lp13)** un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu 2. lasījumam – viens mēnesis;

- noteikt deputātu J. Rancānu par ziņotāju Saeimas sēdē par minēto likumprojektu.

**3.** **Grozījumi Valsts robežsardzes likumā” (1162/Lp13) 3. lasījums.**

J. Rancāns ziņo, ka likumprojektam nav iesniegti priekšlikumi.

Aicina likumprojektu atbalstīt trešajā galīgajā lasījumā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

- atbalstīt likumprojektu **“Grozījumi Valsts robežsardzes likumā”** **(Nr. 1162/Lp13)** un virzīt to izskatīšanai Saeimas sēdē trešajā lasījumā.

**4. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (1324/Lp13) 1. lasījums.**

**J. Rancāns** informē, ka izskatāms ir jauns likumprojekts. Dod vārdu Finanšu ministrijai komentāram.

**D. Buse** izklāsta nepieciešamību pēc šādiem grozījumiem. Likumprojekts paredz vairākas lietas saistībā ar datu apstrādes risinājumiem, kuri nepieciešami šī te likuma prasību izpildei. Informē, ka attiecīgi Uzņēmumu reģistrs saņems uzraudzības kontroles institūcijas reģistrēto likumu subjektu un darbinieku, kas ir deleģēti ziņot par neatbilstošu informāciju, kontakta datus un arī citu informāciju, kura būtu nepieciešama, lai Uzņēmumu reģistrs varētu saglabāt sistēmu, kurā tas ziņo par neatbilstošas patiesā labuma guvēja informācijas neatbilstību tiesību aizsardzības iestādēm. Pašlaik šo informāciju Uzņēmumu reģistrs apstrādā uzturot savu reģistru, bet ir nepieciešams izveidots uzticams autentifikācijas rīks. Informē, ka ir jāmaina pārejas noteikuma punkts saistībā ar klientu izpētes vajadzībām iegūstamās informācijas iegūšanu likuma subjektiem.

**J. Rancāns** vaicā, vai Iekšlietu ministrijas pārstāvjiem nav iebildumi pret šo likumprojektu.

**V. Vītoliņš** atbild, ka iebildumu nav.

**D. Vītola** atbild, ka ar Finanšu izlūkošanas dienestu ir saskaņots likumprojekts un atbalsta šo redakciju.

**D. Buse** uzsver, ka saskaņošana, ir bijusi ļoti plaša šim likumprojektam arī ar Finanšu un kapitāla tirgus komisija ir izspriests šis jautājums, kā arī ar Latvija Banku.

**L. Millere** konceptuāli atbalsta.

J. Rancāns aicina deputātus atbalstīt šo likumprojektu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Komisija* ***atbalsta*** *likumprojekta virzību 1.lasījumam.*

**LĒMUMS:**

- konceptuāli atbalstīt likumprojektu **“Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā”** **(Nr. 1324/Lp13)** un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu 2. lasījumam – viens mēnesis;

- noteikt deputātu A. Zakatistovs par ziņotāju Saeimas sēdē par minēto likumprojektu.

*Dažādi:*

J. Rancāns informē par OECD sanāksmi aicina kādu no komisijas deputātiem pieteikties.

*Notiek diskusija*

*(J. Rancāns apstiprina savu dalību).*

M. Šteins vaicā par virzību lēmuma projektam ārkārtējās situācijas pagarināšanā uz robežas, vai tas tiks iesniegts Saeimā šajā nedēļā.

J. Rancāns *(izskaidro tehnisko situāciju ar Saeimas sēdēm un to sasaukšanu).*

R. Bergmanis vaicā, vai nebūtu nepieciešams organizēt slēgtu sēdi ar aizsardzības nozari, lai tiktu informēti par aktualitātēm.

*(Diskusija par to, kurā dienā varētu organizēt šādu sēdi).*

Pateicas visiem par darbu un slēdz sēdi.

Sēde pabeigta plkst. 10.44.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore